આ વખતે ચેમ્પિયન્સ ટ્રોફીમાં વેસ્ટ ઇન્ડીઝની ટીમ ક્વોલિફાય કરી શકી નથી. વિન્ડીઝની ગેરહાજરી જરૂર સાલશે, કારણ કે જો વર્તમાન સ્થિતિ પર નજર કરીએ તો ચેમ્પિયન્સ ટ્રોફીમાં સૌથી વધુ સાત મેચ જીતવાનો રેકોર્ડ વિન્ડીઝ ટીમના નામ પર નોંધાયેલો છે. વિન્ડીઝે વર્ષ ૨૦૦૨ અને ૨૦૦૬ દરમિયાન આ રેકોર્ડ બનાવ્યો હતો. હવે ટીમ ઇન્ડિયા પાસે આ રેકોર્ડને ધરાશાયી કરવાની તક છે. ટીમ ઇન્ડિયાએ ૨૦૦૯થી અત્યાર સુધી સતત છ મેચ જીતી છે.